# Estadi de Son Moix

L'Estadi de Son Moix, conegut també per motius de patrocini com a Ono Estadi, Iberostar Estadi i, a partir de juny de 2020, Estadi Visit Mallorca, és un estadi de futbol situat a la ciutat de Palma, al polígon industrial de Can Valero de Palma, adjacent al camí dels Reis. El RCD Mallorca hi disputa els partits com a titular, per bé que el propietari és l'Ajuntament.
Té capacitat per a 23.142 i té unes dimensions de 107 x 69 metres. L'Estadi disposa de 2000 llums, zona de premsa de 1500 metres quadrats i capacitat per acollir uns 300 periodistes. Per les seves instal·lacions es pot equiparar a qualsevol dels millors camps de futbol d'Europa.

## Història

El camp deu el nom a l'antiga possessió de Son Moix, en terres de la qual va ser construït. Va ser bastit per a la celebració de la Universíada a Palma el 1999 com a part del Palau Municipal d'Esports de Son Moix, existent de 1976 ençà, i és obra de l'arquitecte Antonio Lamela, per bé que el projecte original no s'executà en la totalitat. El 1997, abans de la finalització de les obres, el RCD Mallorca aconseguí arribar a un acord amb l'ajuntament de la ciutat per a la seva explotació per cinquanta anys, i així hi disputa els partits com a titular d'ençà de l'any 1999. Abans, l'estadi del RCD Mallorca era l'Estadi Lluís Sitjar.

## Nom comercial

* 1999-2006: Estadi de Son Moix
* 2006-2010: Ono Estadi
* 2010-2017: Iberostar Estadi
* 2017-2020: Estadi de Son Moix
* 2020-2022: Visit Mallorca Estadi
* 2022-...: Estadi Mallorca Son Moix

## Projecte de nou estadi

L'equip de futbol RCD Mallorca va presentar, durant l'etapa de president de Vicenç Grande, el seu projecte per a la construcció d'un nou estadi de 40.000 espectadors per al club. Es tractava d'un projecte de l'Estudio Lamela que incloïa, a més del nou estadi, la construcció de 3 gratacels de 34, 22 i 16 plantes, arribant el major d'ells als 160 metres d'altura.
Les torres tindrien un espai total de 200.000 m2 i comptarien amb centre de convencions, centre comercial i un gran pàrquing.

## Galeria d'imatges

* Graderia
* Tribuna
* Llotja

## Referències

* ↑ «Estadi de Son Moix». Gran Enciclopèdia Catalana. Barcelona: Grup Enciclopèdia Catalana.
* 1 2 3 «El estadio de Son Moix será desde ahora Ono Estadio». 20 minutos, 17-06-2006 [Consulta: 29 juliol 2020].
* 1 2 «Nace Iberostar Estadi». Última Hora, 26-08-2010 [Consulta: 29 juliol 2020].
* 1 2 «Son Moix pasará a denominarse Visit Mallorca Estadi». Sport, 10-06-2020 [Consulta: 29 juliol 2020].
* 1 2 «Visit Mallorca Estadi». rcdmallorca.es. [Consulta: 29 juliol 2020].
* ↑ «Lamela, un arquitecto muy cercano a Mallorca». Diario de Mallorca, 02-04-2017 [Consulta: 28 juliol 2020].
* ↑ «Iberostar dejará de ponerle nombre al estadio del Mallorca». El Mundo, 08-02-2017 [Consulta: 29 juliol 2020].
* ↑ "Benvinguts a l'Estadi Mallorca Son Moix"
* ↑ Red Bull vol construir un nou estadi Arxivat 2008-09-18 a Wayback Machine., a diariodemallorca.es (castellà)
* ↑ Nou Estadi de Son Moix Arxivat 2009-03-22 a Wayback Machine. (castellà)

## Vegeu també

* Llista d'estadis dels Països Catalans amb més capacitat

## Enllaços externs

* L'estadi al web Estadios de Espana (anglès)
* L'estadi al web The stadium guide (anglès)